**ÁLTALÁNOS INDOKOLÁS**

A Magyarország Alaptörvénye 32. cikkének (2) bekezdése szabályozza, hogy a helyi önkormányzat a

feladatkörében eljárva a törvény által nem szabályozott helyi társadalmi viszonyok rendezésére, illetve törvényben kapott felhatalmazás alapján önkormányzati rendeletet alkot.

Martfű Város Önkormányzatának Képviselő-testülete a helyi társadalmi viszonyok, az együttélés alapvető szabályainak megállapítása céljából a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 51. §-ának (4) bekezdésében kapott törvényi felhatalmazás alapján önkormányzati rendeletet alkotott az egyes tiltott, közösségellenes magatartásokról.

Az Alkotmánybíróság a 38/2012. (XI.14.) AB határozatában a Mötv. 51. § (4) bekezdést és a 143. § (4) bekezdés e.) pontját alkotmányellenesnek minősítette és megsemmisítette.

Így a közösségellenes magatartásokkal kapcsolatos önkormányzati jogalkotásra való felhatalmazást adó törvényi rendelkezések 2012. november 15-től hatályukat veszítették és nem alkalmazhatóak. Mindezek alapján indokolt az ennek a törvényei rendelkezésnek a felhatalmazása alapján alkotott 29/2012. (X.26.) önkormányzati rendelet hatályon kívül helyezése.

**RÉSZLETES INDOKOLÁS**

1. §-hoz

Az Alkotmánybíróság határozata szerint a kirívóan közösségellenes magatartások tárgyában alkotott helyi rendeletek – a törvényben megjelölt felhatalmazást adó jogszabályi helyek megsemmisítését követően nem alkalmazhatóak – ezáltal a meghozott önkormányzati rendelet hatályon kívül helyezéséről kell dönteni.

1. §-hoz

A magasabb szintű jogszabályokkal való összhang megteremtése érdekében a rendelet a kihirdetését követő napon azonnal hatályba lép.

**HATÁSVIZSGÁLAT**

1. **Társadalmi-gazdasági hatása:**

A rendelet hatályon kívül helyezése esetén az önkormányzat képviselő-testületének semmiféle jogi eszköze nem marad arra, hogy a közösségellenes magatartásokat szabályozza.

A rendelet hatályon kívül helyezésének költségvetési hatása nincs. A megalkotása óta bírság kiszabására nem került sor.

1. **Környezeti és egészségi hatása, következményei:**

A rendelet hatályon kívül helyezésével a közterület rendeltetésszerű használata, illetőleg a környezet védelme veszélybe kerülhet. A rendelet megalkotásának közvetlen egészségügyi következménye nincs.

1. **Adminisztratív terheket befolyásoló hatás:**

A rendelet elfogadása nem jár adminisztratív terhekkel.

1. **A jogszabály megalkotásának szükségessége, a jogalkotás elmaradásának várható következményei:**

Az Alkotmánybíróság határozata szerint a kirívóan közösségellenes magatartások tárgyában alkotott helyi rendeletek – a törvényben megjelölt felhatalmazást adó jogszabályi helyek megsemmisítését követően nem alkalmazhatóak – ezáltal e témában hozott önkormányzati rendelet hatályon kívül helyezéséről kellett dönteni.

1. **A jogszabály alkalmazásához szükséges személyi, szervezeti, tárgyi és pénzügyi feltételek:**

Rendelkezésre állnak.